มหาวิทยาลัยเนชั่น

มหาวิทยาลัยเนชั่น (อังกฤษ: Nation University) เดิมชื่อ มหาวิทยาลัยโยนก เป็นมหาวิทยาลัยเอกชนในจังหวัดลำปาง และต่อมาปี พ.ศ. 2565 ได้ขยายวิทยาเขตมาตั้งที่จังหวัดเชียงใหม่ ประวัติ มหาวิทยาลัยเนชั่น เดิมมีชื่อว่า “วิทยาลัยโยนก” ได้รับอนุมัติจากทบวงมหาวิทยาลัยให้เปิดการเรียนการสอนตั้งแต่ปี พ.ศ. 2531 ก่อตั้งโดย ดร.นิรันดร์ จิวะสันติการ ประธานมูลนิธิโยนก และมี ดร.ศุภชัย พานิชภักดิ์ เป็นนายกสภาวิทยาลัย วิทยาลัยโยนกได้รับอนุญาตจากสำนักงานคณะกรรมการการอุดมศึกษาให้เปลี่ยนประเภทจากวิทยาลัยเป็น “มหาวิทยาลัยโยนก” เมื่อวันที่ 23 สิงหาคม พ.ศ. 2549 และต่อมาเมื่อวันที่ 30 พฤศจิกายน พ.ศ. 2554 กระทรวงศึกษาธิการโดยคำแนะนำของคณะกรรมการการอุดมศึกษาอนุญาตให้เปลี่ยนชื่อเป็น “มหาวิทยาลัยเนชั่น” และโอนใบอนุญาตให้บริษัท เนชั่น ยู จำกัดเป็นผู้ดำเนินการ และในปี พ.ศ. 2565 ได้ขยายวิทยาเขตมาเปิดทำการเรียนการสอนที่จังหวัดเชียงใหม่ วิทยาเขต มหาวิทยาลัยเนชั่น มีวิทยาเขตจัดการศึกษาจำนวน 2 แห่ง คือ วิทยาเขตลำปาง และวิทยาเขตเชียงใหม่ วิทยาเขตลำปาง ตั้งอยู่ที่เลขที่ 444 หมู่ 2 ถนนวชิราวุธดำเนิน ตำบลพระบาท อำเภอเมืองลำปาง จังหวัดลำปาง เปิดสอนทั้งหมด 2 คณะ ดังนี้ คณะพยาบาลศาสตร์ คณะเทคนิคการแพทย์ วิทยาเขตเชียงใหม่ ตั้งอยู่ที่เลขที่ 515 หมู่ 4 ถนนเชียงใหม่พร้าว ตำบลหนองจ๊อม อำเภอสันทราย จังหวัดเชียงใหม่ เปิดสอนทั้งหมด 4 คณะ ดังนี้ คณะทันตแพทยศาสตร์ คณะเภสัชศาสตร์ คณะพยาบาลศาสตร์ คณะแพทยศาสตร์ คณะ/หลักสูตร มหาวิทยาลัยเนชั่นเปิดทำการสอนในระดับปริญญาตรี จำนวน 4 คณะ ดังนี้ วิทยาเขตลำปาง คณะพยาบาลศาสตร์ หลักสูตรพยาบาลศาสตรบัณฑิต หลักสูตรประกาศนียบัตรผู้ช่วยพยาบาล คณะเทคนิคการแพทย์ หลักสูตรวิทยาศาสตรบัณฑิต สาขาเทคนิคการแพทย์ วิทยาเขตเชียงใหม่ คณะทันตแพทยศาสตร์ หลักสูตรทันตแพทยศาสตรบัณฑิต คณะเภสัชศาสตร์ หลักสูตรเภสัชศาสตรบัณฑิต คณะแพทยศาสตร์ หลักสูตรแพทยศาสตรบัณฑิต อ้างอิง แหล่งข้อมูลอื่น มหาวิทยาลัยเนชั่น